ફિલ્મમાં ઠેકઠેકાણે સલમાન ખાનની હાજરી જોવા મળે છેઃ ઈન્ટ્રોડક્શન સીનમાં આયુષ શર્ટ ઉતારી નાખે છે, એક સીનમાં ‘બંજરંગી ભાઈજાન’નું પોસ્ટર જોવા મળે છે, એક સીનમાં રસિકમામા પોતાના ભાણા ભાઈને સમજાવે છે કે પ્યાર તો બોલિવૂડના ખાન લોકો (આમિર-શાહરુખ-સલમાન) જેવો કરવો જોઈએ, વગેરે. જો કે આયુષને ન્યાય કરવા ખાતર કહેવું જોઈએ કે એની સ્ક્રીન પ્રેઝન્સ સારી છે ને ઍક્ટિંગ પણ ઠીકઠાક કરી લે છે. વરિના પણ ઓકે. ‘મિત્રોં’માં પોતાની છાપ મૂકનાર પ્રતીક ગાંધી અહીં પણ મજબૂત સપોર્ટ સાબિત થાય છે. અનેક સીન્સ પ્રતીક અને સજીલને લીધે નીખર્યા છે.